[bookmark: _Hlk536776946]ZAPISNIK

37. sjednice Vijeća Gradske četvrti Trešnjevka - jug održane 20. veljače 2020. (četvrtak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Marin Galić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, mr. sc. Tomislav Madžar, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Tonkica Špančić i Mato Vranješević.

Odsutni članovi Vijeća:
Saša Stipić dipl. iur.

OSTALI NAZOČNI: 
1. Damir Švizer – predsjednik VMO Jarun
1. Nikola Fabrio, dipl.ing. – predsjednik VMO Vrbani
1. Marijana Hrestak – voditeljica Područnog odsjeka Trešnjevka-jug

Predsjednik pozdravlja prisutne članove Vijeća i goste, konstatira da sjednici prisustvuje 17 od 19 članova Vijeća Gradske četvrti Trešnjevka – jug te otvara 37. sjednicu Vijeća.

Predsjednik predlaže prihvaćanje zapisnika 35. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 35. sjednice Vijeća, održane 23. siječnja i 31. siječnja 2020..
Predsjednik predlaže prihvaćanje zapisnika 36. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 36. sjednice Vijeća, održane 31. siječnja 2020..
Predsjednik predlaže da se članovi Vijeća izjasne o svim predloženim točkama dnevnog reda ukoliko ima prijedloga o izostavljanu pojedine točke dnevnog reda ili da se izmjeni njihov redoslijed.
Grupa članova Vijeća: Ankica Kosovec – Krželj, Nenad Ljubić, Denis Hrestak, Tomislav Madžar, Tomislav Branđolica, Goran Katavić i Nenad Klapčić, predlaže sljedeću točku dnevnog reda:
1. Prijedlog osnivanja predškolske ustanove Dječji vrtić Vrbani.
Vijeće jednoglasno prihvaća dopunu dnevnog reda.
Predsjednik predlaže da dodatna točka dnevnog reda postane točka 5., a dosadašnja  točka 5. postaje točka 6. dnevnog reda.
Vijeće jednoglasno prihvaća redoslijed točaka dnevnog reda.
Vijeće jednoglasno prihvaća dopunjeni dnevni red koji glasi:
DNEVNI RED
1. Prijedlog izvješća o radu Vijeća Gradske četvrti Trešnjevka – jug za 2019. godinu
1. Prijedlog programa rada Vijeća Gradske četvrti Trešnjevka – jug za 2020. godinu
1. Postavljanje stupića na nogostupu u ulici Srednjaci jugoistočno od kbr. 28 po zahtjevu člana Vijeća Mjesnog odbora Horvati – Srednjaci Josipa Deana Pendea
1. [bookmark: _Hlk32393597]Davanje mišljenja na materijale dostavljene temeljem članka 86. stavka 2. Statuta Grada Zagreba:
Nacrt prijedloga Odluke o donošenju Urbanističkog plana uređenja Branovečina II.
1. Prijedlog osnivanja predškolske ustanove Dječji vrtić Vrbani
1. Pitanja, prijedlozi i obavijesti

Ad. 1. Prijedlog izvješća o radu Vijeća Gradske četvrti Trešnjevka – jug za 2019. godinu
[bookmark: _Hlk26449081]Članovi Vijeća su primili materijal uz poziv.
Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 11 glasova ZA i 6 SUZDRŽANIH donosi
Izvješće o radu Vijeća Gradske četvrti Trešnjevka - jug 
za 2019. godinu
I. UVODNE NAPOMENE

Rad Vijeća Gradske četvrti Trešnjevka – jug u 2019. godini bio je određen slijedećim aktivnostima:
- suradnja s ustanovama, udrugama i udruženjima u poboljšanju
  društvenih sadržaja i programa
- predlaganje rješenja u postupcima izrade i donošenje prostornih i drugih planskih
  dokumenata,
- predlaganje programa gradnje objekata i uređenja komunalne infrastrukture,
- koordinacijom i unapređenjem rada vijeća mjesnih odbora 
- vođenje brige o zadovoljavanju različitih potreba građana,
- odgovornost za upravljanje prostorima mjesne samouprave
- davanje mišljenja Gradonačelniku, Gradskim upravnim tijelima i Gradskoj skupštini o
  pitanjima koja su važna za Gradsku četvrt.

Gradska četvrt Trešnjevka – jug

Površina          9,84 km2
Stanovništvo   69.970 (1991. god)  67.162 (2001.god)  66.674 (2011. god)
Granica Gradske četvrti Trešnjevka – jug je na sjeveru Zagrebačka avenija, istok Savska cesta (zapadna strana), jug - rijeka Sava i zapad – Savska Opatovina.

Sastav Vijeća:

Tomislav Branđolica (SDP), Marija Brkljačić (BM 365), Marin Galić (HDZ), mr. sc. Denis Hrestak, dipl. ing. (SDP), Goran Katavić (Živi zid), Nenad Klapčić (NL), mr. sc. Ankica Kosovec – Krželj, dipl. ing. (SDP), Draženko Kožul (HKS), Mario Lukša (BM 365), Nenad Ljubić (NL), mr. sc. Tomislav Madžar (SDP), Ivan Magić (BM 365), Darko Mrzlečki (NLZG), Mirna Obradović (GLAS), mr. sc. Alexei Puninski dipl. oec. (BM 365), Danijel Samaržija (HDZ), Saša Stipić, dipl. iur. (Most), Tonkica Špančić (HDZ) i Mato Vranješević (nezavisni).

[bookmark: _Hlk18065084]	Dana 29. kolovoza 2019. predsjednica Vijeća Gradske četvrti Trešnjevke – jug, Jasmina Zuber Majerić, dipl. ing., podnijela je ostavku na dužnost predsjednice Vijeća Gradske četvrti Trešnjevka – jug te je istog dana stavila mandat u mirovanje. Dana 9. rujna 2019. za predsjednika Vijeća Gradske četvrti Trešnjevka – jug izabran je Ivan Magić te istog dana Mario Lukša započinje s obnašanjem dužnosti zamjenika članice Vijeća. U lipnju 2019. članica Vijeća Tonkica Špančić započinje obnašati dužnost zamjenika izabranog člana Vijeća Dominika Gluhinića, a Marin Galić započinje obnašati dužnost zamjenika izabranog člana Vijeća Davora Laure (koji su stavili mandate u mirovanje). Za potpredsjednika Vijeća izabran je Danijel Samaržija.

Vijeće Gradske četvrti Trešnjevka - jug je oblik mjesne samouprave u Gradu Zagrebu putem kojeg građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad. Gradska četvrt osniva se za područje koje predstavlja gradsku, gospodarsku i društvenu cjelinu, a koje je povezano zajedničkim interesima građana.

Područje Gradske četvrti Trešnjevka - jug i 6 mjesnih odbora (Gajevo, Horvati - Srednjaci, Jarun, Knežija, Prečko i Vrbani) s velikim brojem stanovnika (u prosjeku oko 11 000) ima svoje specifičnosti. Trešnjevka - jug je gradska četvrt u kojoj oko 80% stanovnika živi u zgradama, a oko 20% živi u obiteljskim kućama. Kvaliteta komunalnog standarda i unapređenje polazi od potreba građana za komunalnom infrastrukturom, uređivanju naselja i kvaliteti stanovanja te zadovoljavanju društvenih potreba. Raščlanjujući navedene sadašnje i buduće potrebe važno je spomenuti određene činjenice. Dijelovima gradske četvrti – naselja odnosno dijelova naselja obiteljskih kuća najveći dugogodišnji problem bio je nedostatak plina odnosno plinifikacija. Plinifikacijom su riješene potrebe i zahtjevi građana. Dijelovi četvrti, pretežno urbani (stambene zgrade) mogu se promatrati kao: mjesni odbori građeni 60-tih i 70-tih, naselja građena 80-tih, 90-tih i 2000-tih; te naselja u izgradnji. Tako u mjesnim odborima građenim 60-tih i 70-tih (Knežija, Horvati - Srednjaci i Prečko) problemi su prometnice – gdje je potrebno dovršiti sanaciju cesta starih koliko i naselja, uz ceste sustavna obnova zapuštenih javnih površina prije svega parkova i zelenih površina, a i dječja, školska i sportska igrališta također treba obnoviti. Mjesni odbori građeni 80-tih, 90-tih i 2000-tih (Gajevo, Jarun i Vrbani) zasigurno imaju manje problema. Naravno problemi sa parkovima, zelenim površinama, te dječjim, školskim i sportskim igralištima također postoje, posebno održavanje i potrebe izgradnje dodatnih što vrijedi za cijelu gradsku četvrt odnosno sve dijelove. Postoji potreba gradnje parkova za pse i vježbališta za odrasle na području cijele četvrti. Također postoje dijelovi mjesnih odbora u izgradnji (Petrine-Županići dio Jaruna i Vrbani III – dio Vrbana) gdje su potrebna ulaganja u komunalnu infrastrukturu od strane Grada Zagreba.

Društvene potrebe građana četvrti, stanje i unapređenje postojećih sadržaja (predškolskog odgoja i obrazovanja, javnog zdravstva, socijalne skrbi, kulture, tehničke kulture i športa) i zahtjevi za izgradnjom novih sadržaja najviše određuju život u našoj četvrti Trešnjevka - jug. 

Vijeće obavlja samostalno slijedeće poslove:

1. donosi pravila Gradske četvrti;
1. donosi financijski plan i godišnji izvještaj o izvršenju financijskog plana;
1. odlučuje o raspolaganju imovinom Gradske četvrti;
1. donosi program održavanja komunalne infrastrukture za područje Gradske četvrti;
1. donosi plan komunalnih aktivnosti za područje Gradske četvrti;
1. može donijeti plan potreba za aktivnostima, programima i projektima unapređenja kvalitete života građana Gradske četvrti i mjesnih odbora koji su od interesa za dva ili više mjesnih odbora ili za cijelu Gradsku četvrt i utvrđuje prioritete u njihovoj realizaciji;
1. bira predsjednika i potpredsjednika Vijeća;
1. saziva mjesne zborove građana;
1. sudjeluje u provođenju civilne zaštite na svom području;
1. koordinira rad mjesnih odbora;
1. donosi program rada i izvješće o radu;
1. donosi poslovnik o svom radu u skladu sa Statutom;
1. surađuje s drugim gradskim četvrtima na području Grada Zagreba, osobito sa susjednima;
1. surađuje s udrugama na svom području u pitanjima od interesa za građane Gradske četvrti;
1. obavlja i druge poslove utvrđene zakonom, gradskim odlukama i drugim propisima.

Program održavanja komunalne infrastrukture obuhvaća poslove i radove održavanja objekata i uređaja komunalne infrastrukture na području Gradske četvrti koji se odnose na odvodnju atmosferskih voda, čišćenje javnih površina, održavanje gradskih parkova i ostalih ozelenjenih površina i redovno održavanje nerazvrstanih cesta.
	Plan komunalnih aktivnosti obuhvaća poslove i radove kojima se poboljšava komunalni standard građana na području Gradske četvrti, a koji nisu obuhvaćeni drugim planom ili programom. Sastavni dio ovog plana su planovi malih komunalnih akcija mjesnih odbora na području Gradskih četvrti koje donose vijeća mjesnih odbora i dostavljaju ih Vijeću.
	Pod planom potreba za aktivnostima, programima i projektima unapređenja kvalitete života građana podrazumijeva se iniciranje, organiziranje i provođenje aktivnosti, programa i projekata u kulturno – zabavnom životi; sportsko – rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima, njihovu odgoju i obrazovanju; aktivnostima u području skrbi o osobama treće životne dobi, a koji su nedovoljno ili uopće nisu obuhvaćeni drugim programima.

	Pored gore navedenih poslova Vijeće:
1. predlaže koncept razvoja svoga područja u okviru razvojnog plana Grada Zagreba;
1. predlaže rješenje od interesa za svoje područje u postupcima izrade i donošenja prostornih i drugih planskih dokumenata i njihova ostvarenja;
1. prati stanje u komunalnoj infrastrukturi na svom području i predlaže programe razvoja komunalne infrastrukture;
1. brine se o uređivanju naselja, kvaliteti stanovanja, komunalnim objektima, infrastrukturi te obavljanju komunalnih i drugih uslužnih djelatnosti od značenja za Gradsku četvrt;
1. brine se o zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i sporta od značenja za Gradsku četvrt;
1. predlaže i prati mjere i akcije za zaštitu i unapređivanje okoliša te za poboljšanje uvjeta života;
1. predlaže mjere nakon razmatranja stanja sigurnosti i zaštite osoba, imovine i dobara na svome području;
1. predlaže mjere za učinkovitiji rad komunalnih službi;
1. razmatra pitanja iz nadležnosti Grada, koja se odnose na Gradsku četvrt, njezino područje i stanovništvo i daje nadležnim tijelima mišljenja i prijedloge;
1. podnosi gradonačelniku inicijative i prijedloge za donošenje odluka i drugih općih akata koji su u neposrednoj vezi s djelokrugom rada Vijeća Gradske četvrti;
1. razmatra prijedloge građana i pravnih osoba s područja Gradske četvrti i ako ocijeni da je prijedlog osnovan prosljeđuje ga tijelima nadležnim za njihovo rješavanje;
1. predlaže osnivanje ustanova i djelatnosti brige o djeci predškolske dobi, 
obrazovanja, javnog zdravstva, socijalne skrbi, kulture i sporta, prati rad ustanova u tim djelatnostima osnovanim radi zadovoljavanja potreba stanovnika na svome području te predlaže mjere za unapređivanje njihova rada;
1. predlaže imenovanje ulica, javnih površina, parkova, sportskih terena, škola, vrtića, ustanova u kulturi i svih drugih objekata na svojem području;
1. može podnijeti prijedlog za osnivanje mjesnog odbora gradonačelniku Grada Zagreba na svojem području; 
1. predlaže promjenu područja Gradske četvrti, odnosno mjesnih odbora na svojem području;
1. predlaže kandidate za suce porotnike.

Vijeće obavlja i druge poslove, što mu ih iz samoupravnog djelokruga Grada Zagreba povjeri Gradska skupština, a koji su od značaja za Gradsku četvrt.
	
II. RAD VIJEĆA – 2019. GODINA

OSNOVNI KVANTITATIVNI POKAZATELJI

1. sjednice Vijeća 
1. Održano je 13 sjednica 
1. Ukupno točaka dnevnog reda 127 – prosječno 9 po sjednici
1. Prosječna prisutnost članova vijeća sjednicama Vijeća 18 (od 19) – 95 %
1. Na 13 održanih sjednica Vijeća doneseno je 225 raznih akta

1. radna tijela Vijeća
1. Mandatno povjerenstvo (3 člana)
1. Odbor za komunalne aktivnosti (7 članova)
1. Odbor za financije i ostale nespomenute rashode (5 članova)
1. Radna skupina za projekt „Greenway“ (3 člana)

c) predsjednik Vijeća
Predsjednik Vijeća:
1. predstavlja Gradsku četvrt i Vijeće;
1. saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća;
1. provodi i osigurava provođenje odluka Vijeća te izvješćuje o provođenju odluka Vijeća;
1. surađuje s gradonačelnikom i predsjednikom Gradske skupštine;
1. brine o provedbi akata što se odnose na rad Gradske četvrti;
1. sudjeluje u provođenju mjera civilne zaštite;
1. informira građane o pitanjima važnim za Gradsku četvrt;
1. koordinira rad predsjednika mjesnih odbora na području Gradske četvrti te redovito prije održavanja sjednice Vijeća saziva koordinaciju Gradske četvrti s predsjednicima vijeća mjesnih odbora na kojima se raspravlja o pitanjima važnim za mjesne odbore i Gradsku četvrt;
1. obavlja i druge poslove koje mu povjeri Vijeće.

Predsjednik Vijeća odgovara za svoj rad Vijeću.
Za obavljanje poslova iz samoupravnog djelokruga Grada Zagreba koji su povjereni Vijeću, predsjednik Vijeća odgovara gradonačelniku Grada Zagreba.

Predsjednik Vijeća Gradske četvrti Trešnjevka - jug obavljao je svoje dužnosti sukladno Statutu Grada Zagreba i Pravilima Gradske četvrti Trešnjevka - jug.
Tijekom godine obavljani su razgovori s građanima kako u uredu tako i na samom terenu radi uvida u konkretne probleme; obilaženje gradske četvrti radi praćenja aktivnosti i radova, kako komunalnih aktivnosti i programa održavanja tako i svih drugih koji su se odvijali na području četvrti. Prisustvovanje raznim sastancima u prostorima gradskih tijela, trgovačkim društvima, Gradskim uredima, zavodima i službama; ustanovama na području četvrti, koordinacijama u Gradu i u Gradskoj četvrti, sa predsjednicima vijeća mjesnih odbora, te redovno sjednicama Gradske skupštine Grada Zagreba. Odaziv prigodnim priredbama, predstavljanjima, smotrama, sastancima i skupštinama raznih društva i udruga. Također suradnja sa gradskim zastupnicima iz četvrti u zajedničkim naporima za rješavanje problema četvrti odnosno uvrštavanja u programe – proračun Grada Zagreba.

d) potpredsjednik Vijeća
Potpredsjednik Vijeća:
1. zamjenjuje predsjednika Vijeća u slučaju njegove spriječenosti ili odsutnosti;
1. pomaže predsjedniku Vijeća u radu;
1. obavlja poslove iz djelokruga predsjednika Vijeća što mu ih povjeri predsjednik Vijeća.
Za vrijeme dok zamjenjuje predsjednika Vijeća, potpredsjednik ima prava i dužnosti predsjednika.
Pri obavljanju povjerenih poslova potpredsjednik je dužan pridržavati se predsjednikovih uputa.

Potpredsjednik Vijeća obavljao je svoje dužnosti sukladno Statutu Grada Zagreba i Pravilima Gradske četvrti Trešnjevka - jug. Pomagao je predsjedniku Vijeća u radu, te je obavljao sve poslove koji su mu bili povjereni. Zajedničkim radom i dogovaranjem odnosno suradnjom s gradskim tijelima, trgovačkim društvima i ustanovama.

e) članovi Vijeća
Članovi Vijeća imaju prava i dužnosti osobito:
1. prisustvovati sjednicama Vijeća;
1. predlagati Vijeću razmatranje pojedinih pitanja iz njegova djelokruga;
1. raspravljati i izjašnjavati se o svim pitanjima koja su na dnevnom redu Vijeća.
Članovi Vijeća imaju i druga prava i dužnosti utvrđene poslovnikom o radu Vijeća:
1. prisustvovati sjednicama Vijeća i radnih tijela kojih je član i sudjelovati u njihovu radu;
1. predlagati Vijeću razmatranje pojedinih pitanja iz njegova djelokruga;
1. raspravljati i izjašnjavati se o svakom pitanju što je na dnevnom redu Vijeća te o njemu odlučivati;
1. predlagati donošenje akata iz djelokruga Vijeća, ako posebnim propisima nije drukčije određeno;
1. podnositi amandmane na prijedloge akata;
1. tražiti i dobiti podatke i obavijesti od tijela Grada Zagreba i gradskih upravnih tijela potrebne za obavljanje dužnosti člana Vijeća te, s tim u vezi, koristiti se njihovim stručnim i tehničkim uslugama;
1. postavljati pitanja i tražiti obavijesti na sjednici Vijeća ili ih uputiti u pisanom obliku i na njih dobiti odgovor;
1. ako član Vijeća nije zadovoljan odgovorom, može tražiti daljnja pojašnjenja, odnosno o tome predložiti raspravu na sjednici Vijeća;
1. biti biran i prihvatiti izbor u radna tijela Vijeća.

	Vijeće sudjeluje u radu Civilne zaštite kroz rad Zapovjedništva civilne zaštite Gradske četvrti Trešnjevka – jug (7 članova). 
	Vijeće je održalo dvije sjednice Vijeća za prevenciju Gradske četvrti Trešnjevka – jug (8 članova).
Članovi Vijeća Gradske četvrti Trešnjevka - jug obavljali su svoje dužnosti sukladno Statutu Grada Zagreba, Pravilima Gradske četvrti Trešnjevka - jug i Poslovniku o radu Vijeća. Članovi Vijeća su na sjednicama Vijeća učestvovali u raspravama i iznošenju prijedloga i inicijativa. Također bili su aktivni na području svoje mjesne samouprave razgovarajući s građanima, obilazeći teren radi pripreme plana komunalnih aktivnosti i programa održavanja te uočavanja svih problema u četvrti. Također svojim inicijativama dali su doprinos za unapređenje rada i funkcioniranja Vijeća Gradske četvrti i mjesne samouprave.
Posebno treba istaknuti iz godine u godinu sve veće zajedništvo u rješavanju konkretnih problema i potreba građana u cijeloj gradskoj četvrti. 

III. SADRŽAJ RADA VIJEĆA

Vijeće Gradske četvrti Trešnjevka - jug je tijekom 2019. godine donijelo sukladno Statutu Grada Zagreba :

Godišnji izvještaj o izvršenju financijskog plana Gradske četvrti Trešnjevka – jug za 2018., Izvješće o radu Vijeća za 2018. godinu, Program rada Vijeća za 2019., Financijski plan za 2019. i izmjene Financijskog plana za 2019., Program održavanja komunalne infrastrukture na području Gradske četvrti Trešnjevka-jug u 2019., Plan komunalnih aktivnosti Gradske četvrti Trešnjevka – jug u 2019., te izmjene i dopune Plana za 2019.

Plan komunalnih aktivnosti u dijelu koji se odnosi na novo planirane akcije je realiziran u visokom postotku tj. osim u dijelu koji se odnosi na završetak radova gradnje objekta Društvenog doma Gajevo. Kako bi realizacija bila što uspješnija doneseno je i pet Zaključka o izmjeni i dopuni Plana komunalnih aktivnosti Gradske četvrti Trešnjevka – jug u 2019.

Vijeće Gradske četvrti Trešnjevka - jug i Vijeće Mjesnog odbora Prečko pokrenuli su inicijativu za gradnju ustanove za smještaj starijih i nemoćnih osoba u Jarnovićevoj ulici, u zoni namjene D – javna i društvena namjena prema važećem Generalnom urbanističkom planu Grada Zagreba, smještenoj južno od Osnovne škole Nikola Tesla i istočno od Dječjeg vrtića Prečko. Na području gradske četvrti ne postoji ustanova za smještaj starijih i nemoćnih osoba iako je četvrt velike gustoće i druga po broju stanovnika u Zagrebu.
Vijeće Gradske četvrti Trešnjevka - jug i Vijeće Mjesnog odbora Vrbani pokrenuli su inicijativu za gradnja višenamjenskog objekta u kojem bi bila zdravstvena stanica, društveni dom te prostor za knjižnicu. Realizacija inicijative je moguća na parcelama k.č.br. 5880/1 i 5881/1 obje k.o. Vrapče u naselju Vrbani III koje se prema važećem planu UPU Vrbani III nalaze u zoni D - društvene namjene (prema prijedlogu Vijeća u vrijeme izrade tog plana upravo s namjerom da se omogući gradnja predmetnog objekta).
Vijeće Gradske četvrti Trešnjevka - jug pokrenulo je inicijativu za dogradnju centralnog objekta Dječjeg vrtića Matije Gupca.
	Vijeće Gradske četvrti Trešnjevka - jug pokrenulo je  inicijativu za izgradnju zamjenskog objekta Osnovne škole Horvati.
Vijeće Gradske četvrti Trešnjevka - jug i Vijeće Mjesnog odbora Vrbani pokrenuli su inicijativu za uređenje nove parkovne površine sa dječjim igralištem i vježbalištem za odrasle k.č.br. 5990 k.o. Vrapče.
Vijeće Gradske četvrti Trešnjevka - jug i Vijeće Mjesnog odbora Jarun pokrenuli su inicijativu za gradnju raskrižja Ulice Ferdinanda Budickog – Ulice Hrvatskog sokola – Trpanjske ulice prema izrađenoj tehničkoj dokumentaciji.
Vijeće Gradske četvrti Trešnjevka-jug pokrenulo je inicijativu za izgradnju fiksnog reciklažnog dvorišta komunalne ispostave Podružnice Čistoća te je sukladno mišljenjima vijeća mjesnih odbora predložilo lokacije za izgradnju reciklažnih dvorišta.

Tijekom godine Vijeće se intenzivno bavilo rješenjima od interesa za područje Gradske četvrti u postupcima izrade i donošenja prostornih i drugih planskih dokumenata i njihova ostvarenja.

Vijeće je zaprimilo više zahtjeva Gradskog ureda za imovinsko – pravne poslove i imovinu Grada za korištenje zemljišta u vlasništvu Grada Zagreba na način da se isto daje u najam ili se raspisuje javni natječaj za prodaju o kojima se pojedinačno odlučivalo na način da se čuvaju kvalitetne javne površine i površne potrebne za poboljšanje komunalne infrastrukture kao npr. gradnja okretišta u slijepim ulicama, uređivanje i očuvanje zelenih površina te sprječavanje devastacije i smanjivanja rezerviranih zona javne i društvene namjene i zona infrastrukturnih sustava u urbanističkim planovima koje su planirane za kvalitetan razvoj Grada i Četvrti.

Financijski plan je donesen na način da se povećala pozicija intelektualne i osobne usluge 2019. te su tako osigurana sredstva za rad domara.

Raspolažući sredstvima na poziciji ostali nespomenuti rashodi poslovanja Vijeće je sufinanciralo sve dane mjesnih odbora i druge slične manifestacije, tiskanje kvartovskog glasila „Glas Trešnjevke“, nabavu potrošnog materijala za dječje vrtiće i osnovne škole, kao i materijale koje je Vijeće za prevenciju pripremilo u suradnji s Ministarstvom unutarnjih poslova.

Vijeće Gradske četvrti Trešnjevka - jug je u 2019. godini radilo u skladu sa Statutom Grada Zagreba, te Pravilima i Poslovnikom Gradske četvrti. Svoje dužnosti i obveze ispunjavalo je samostalnim aktima odnosno dokumentima i prijedlozima višim gradskim tijelima. Kontinuirano su sagledavane potrebe i problemi građana gradske četvrti s jedne strane, te mogućnosti s druge kako financija, brzine, programa i prioriteta Grada Zagreba posebno društvenih djelatnosti (predškolski odgoj i obrazovanje, javno zdravstvo, socijalne skrbi, kulture, tehničke kulture i sporta) koje su određivale okvire djelovanja Vijeća. Ali i u tim okvirima, kvalitetno djelovanje i doprinos u rješavanju i zadovoljavanju ukupnih potreba građana Gradske četvrti bila je zadaća Vijeća.

IV. ZAKLJUČNE OCJENE

U postojećem sastavu Vijeće Gradske četvrti Trešnjevka - jug u sustavu mjesne samouprave Grada Zagreba želi ostvariti nove napretke u poboljšanju i razvoju mjesne samouprave. U zadanim okvirima djelovanja i funkcioniranja odnosno ograničenoj ulozi i ovlastima Vijeća razvoj mjesne samouprave je kontinuirani proces. Mogućnosti i načini rješavanja problema građana i poboljšanje kvalitete života na području gradske četvrti su najvažniji faktori ili kriteriji po kojima možemo zaključivati rad u protekloj godini. U takvim uvjetima je potrebno raditi iskorake u poboljšanju rada, uvjeta i resursa kako financijskih, ljudskih, tehničkih i materijalnih; također potrebna je i upornost i zalaganje odnosno kvalitetan rad.

Rješavanje problema i potreba građana direktno putem komunalnih aktivnosti i indirektno putem gradskih upravnih tijela, ureda, zavoda, službi te trgovačkih društava u vlasništvu Grada Zagreba jesu zadani okviri djelovanja i rada. Prepoznavanjem mnogobrojnih potreba i problema, nedostataka u komunalnom standardu i društvenom životu građana s jedne strane i ograničenih financijskih sredstva s druge iziskuje potrebu za većim sredstvima. Osnivanjem i izborom vijeća mjesnih odbora dovršeno je ustrojstvo mjesne samouprave u Gradu Zagrebu.

Suradnja Vijeća, vijeća mjesnih odbora i Grada Zagreba (gradska tijela, gradski uredi, zavodi, službe i trgovačka društva) unaprijeđena je u odnosu na 2018. godinu.

I. Sjednice Vijeća Gradske četvrti i radnih tijela Vijeća

	
	do 30.6.
	 od 1.7.
	2019.

	Broj održanih sjednica Vijeća GČ
	7
	6
	13

	Prosječan broj prisutnih članova Vijeća /Broj članova VGČ
	18/19
	18/19
	18/19

	Ukupan broj točaka dnevnih redova održanih sjednica Vijeća
	62
	65
	127

	Ukupan broj akata (zaključaka, planova i dr.) donesenih na sjednicama Vijeća
	111
	113
	224

	Broj pitanja, zahtjeva i prijedloga članova Vijeća na koje su zatraženi odgovori ili očitovanja gradskih tijela ili drugih subjekata
	6
	3
	9

	Broj pitanja, zahtjeva i prijedloga članova Vijeća na koje su pribavljeni odgovori ili očitovanja gradskih tijela ili drugih subjekata
	4
	0
	4

	Broj donesenih mišljenja Vijeća o prijedlozima (nacrtima) akata gradskih tijela
	52
	54
	106

	Broj aktivnih radnih tijela Vijeća (povjerenstava, radnih skupina i sl.) 
	4
	5
	9

	Ukupan broj održanih sjednica radnih tijela Vijeća
	5
	10
	15

	Uobičajeno vrijeme održavanja sjednica Vijeća
	17:00
	17:00
	17:00



II. Sjednice Koordinacije Gradske četvrti i Vijeća za prevenciju

	Broj održanih sastanaka predsjednika VGČ s predsjednicima VMO
	6
	5
	11

	Prosječan broj prisutnih predsjednika VMO na sjednicama Koordinacije
	4
	4
	8

	Broj održanih sjednica Vijeća za prevenciju Gradske četvrti
	1
	1
	2



III. Zahtjevi građana i pravnih osoba

	Ukupan broj zaprimljenih podnesaka (za Ured, Vijeće GČ, predsjednika Vijeća i vijeća mjesnih odbora)
	221
	267
	488

	Broj zaprimljenih podnesaka vijećima mjesnih odbora
	115
	176
	291

	Broj podnesaka proslijeđenih drugim subjektima
	162
	108
	270

	Broj riješenih podnesaka (predmeta)
	59
	124
	183

	Broj odgovora na upite medija, odnosno građana putem medija
	3
	4
	7


Prisutno 18 od 19 članova Vijeća.
Ad.2.  Prijedlog programa rada Vijeća Gradske četvrti Trešnjevka – jug za 2020. godinu
Članovi Vijeća su primili materijal uz poziv.
Predsjednik uvodno obrazlaže predmetnu točku dnevnog reda te otvara raspravu. 
Bez rasprave Vijeće uz 10 glasova ZA i 8 SUZDRŽANIH donosi
PROGRAM RADA
VIJEĆA GRADSKE ČETVRTI TREŠNJEVKA - JUG
ZA 2020. GODINU
I. POLAZNE OSNOVE
[bookmark: _GoBack]Djelovanje Vijeća Gradske četvrti Trešnjevka – jug (u nastavku: Vijeće) polazi od sagledavanja stanja, potreba i problema Gradske četvrti (radi se o dinamičnom i kontinuiranom procesu):
1. stanje komunalne infrastrukture, potrebe izgradnje, te budući planovi razvoja i uređenja naselja, kvaliteta komunalnog standarda, kvaliteta stanovanja;
1. potreba donošenja i izrada prostornih planova i drugih planskih dokumenata, uključivanje Vijeća u rasprave o prostornom planiranju, izmjenama i dopunama GUP-a, urbanističkim planovima, radi zaustavljanja nasilja u prostoru neadekvatnom gradnjom, potrebom sanacije starih cesta i izgradnje novih, nedostatnih garaža i parkirališta; izgrađeni nogostupi pretvoreni su u parkirališta automobila, a i malo postojećih parkova i zelenih površina se uništava; zalaganje za izgradnjom prostora za društvene potrebe, stara dječja igrališta modernizirati sa novom opremom, postojeće zelene površine održavati i urediti u parkovne površine radi unapređenja kvalitete življenja na prostoru cijele gradske četvrti;
1. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa; prevencija svih ovisnosti ukupne populacije stanovnika;
1. predlaganja i praćenja mjera i akcija za zaštitu i unapređivanje okoliša te za poboljšanje uvjeta života; mjera za učinkovitiji rad komunalnih službi;
1. mjere nakon razmatranja stanja sigurnosti i zaštite osoba, imovine i dobara; organizacija i provođenje civilne zaštite, nastavak mjera i aktivnosti projekta „Policajac u zajednici“, 
1. daljnja potreba za sveobuhvatnom i temeljitom analizom ukupnog stanja i strukture stanovništva na području Gradske četvrti, kao osnovom za osmišljavanje djelovanja Vijeća u pitanjima iz njegove nadležnosti;
1. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Trešnjevka - jug; značajan je objekt crkva Sv. Mati Slobode i to od šireg značaja; Dom zdravlja Zagreb - Zapad sa svojim zdravstvenim stanicama na području Gradske četvrti; područje Gradske četvrti nema industrijskih proizvodnih tvrtki, pa se nameće zaključak da je potrebno podupirati razvoj malog i srednjeg poduzetništva, obrta i zanatstva; razvoj ustanova i sportskih objekata Rekreacijski sportski centar Jarun, Sportski park Mladost, Kineziološki fakultet, Studentski dom “Stjepan Radić”, Dom odbojke, APIS IT; značajni trgovački objekti su Lidl, Konzum i Spar, trgovački centar Prečko i trgovački centar Point – Vrbani III; 
1. razvoj, rad i uspostava novog sustava mjesne samouprave sa mjesnim odborima i vijećima;
1. kontinuirano osiguravanje boljih i većih direktnih mogućnosti utjecaja i djelovanja Vijeća.
Vijeće će također djelovanje u tekućoj godini usmjeriti i na daljnjem stvaranju neophodnih normativno - organizacijskih, informacijskih, kadrovskih, materijalnih i drugih uvjeta za kvalitetno funkcioniranje Gradske četvrti i mjesnih odbora te njihovih predstavničkih tijela u narednim godinama.
II. GLAVNI CILJEVI
Sukladno svojim ovlastima, definiranim Zakonom o Gradu Zagrebu, Statutom Grada Zagreba i Pravilima Vijeća Gradske četvrti, Vijeće u 2020. godini želi ostvariti slijedeće ciljeve:
1. u najvećoj mogućoj mjeri pridonijeti kvalitetnijem razvoju i radu mjesnih odbora;
1. osmisliti učinkovit sustav održavanja, opremanja i obnove svih prostora mjesne samouprave; Vijeće Gradske četvrti će odgovornim upravljanjem prostorima mjesne samouprave poticati realizaciju različitih aktivnosti i programa javnih ustanova, udruga i udruženja građana kao npr. Centra za kulturu Trešnjevka – dani mjesnih odbora i besplatne radionice za sve uzraste građana; Udruge Sunce - „Savjetovalište u zajednici“, „Sport za sve“, programi u prostorima (društveni domovi) Knežija, Horvati - Srednjaci i Prečko, te prostorima Gajevo, Jarun i Vrbani;
1. nakon analize i utvrđivanja postojećeg stanja u objektima mjesne samouprave te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
1. osigurati sustavno prikupljanje i obradu te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
1. kontinuirano pratiti ostvarivanje planova izgradnje i obnove komunalnih objekata te drugih godišnjih planova gradskih upravnih tijela i trgovačkih društava na području Gradske četvrti radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog; zatražiti i predložiti trgovačkim društvima rješavanje akutnih problema (prometnice, plin, parkirališta, parkovi itd.) te osiguranje sredstava u 2020. odnosno planovima za 2021. godinu; posebno usmjeriti aktivnosti da se u Proračunu Grada za 2021. godinu osiguraju sredstva za negospodarstvene investicije, posebno na rješavanju prostora za objekte društvene brige o djeci (vrtići i jaslice), te osnovnih i srednjih škola u uređenju sportskih terena, okoliša i javne rasvjete;
1. planiranje drugih javnih objekata (vrtića, škola, zdravstvenih stanica, društvenih domova i policijske postaje);
1. završetak gradnje Društvenog doma Gajevo;
1. inzistiranje na dogradnji centralnog objekta Dječjeg vrtića Matije Gupca;
1. inzistiranje na izgradnji zamjenskog objekta Osnovne škole Horvati.
1. nastavak zajedničke inicijative sa Vijećem Mjesnog odbora Prečko za gradnju ustanove za smještaj starijih osoba u Jarnovićevoj ulici, u zoni namjene D – javna i društvena namjena prema važećem Generalnom urbanističkom planu Grada Zagreba, smještenoj južno od Osnovne škole Nikola Tesla i istočno od Dječjeg vrtića Prečko;
1. nastavak zajedničke inicijative sa Vijećem Mjesnog odbora Vrbani za gradnju višenamjenskog objekta - dom zdravlja, društveni dom i knjižnica - u sklopu koje je Vijeće Mjesnog odbora Vrabni osiguralo privremeno rješenje za ambulantu već u studenom 2019. Važećim urbanističkim planovima je predviđen prostor u zoni D – javne i društvene namjene u novom naselju Vrbani III (prema traženju Vijeća Gradske četvrti Trešnjevka – jug u vrijeme donošenja UPU Vrbani III). Dio navedene zone omeđen ulicom Kutnjački put, objektima Kutnjački put 21 i Kutnjački put 13-15 te Horvaćanskom cestom je neizgrađen;
1. inicijativa za izgradnju dječjeg vrtića u Našičkoj ulici na k.č.br. 3735/4, 3735/5 i 3741 sve k.o. Rudeš u zoni namjene D4 – javna i društvena namjena - predškolska
1. omogućiti članovima Vijeća i vijeća mjesnih odbora, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Gradsku četvrt, a radi ostvarivanja primjerenog utjecaja na odluke (davanje mišljenja te podnošenjem inicijativa i prijedloga);
1. pokretanje inicijative za izgradnju fiksnog reciklažnog dvorišta, podzemnih spremnika i komunalne ispostave Podružnice Čistoća;
III. ZADACI I ROKOVI
	Radi postizanja ovih programom utvrđenih ciljeva Vijeće će, na svojim radnim sjednicama u tijeku 2020. godine, u naznačenim rokovima, raspraviti i donijeti odgovarajuće akte, naročito o slijedećim pitanjima:
1. utvrđivanje programa održavanja komunalne infrastrukture (siječanj)
1. utvrđivanje plana komunalnih aktivnosti (ožujak) čiji sastavni dio su planovi malih komunalnih akcija mjesnih odbora, s rokom izvršenja posla do mjeseca studenog - prosinca; donošenje godišnjeg izvještaja o izvršenju financijskog plana (rujan), donošenje financijskog plana (siječanj);
1. koordinacija rada vijeća mjesnih odbora (kontinuirano);
1. informacija o godišnjim planovima gradskih trgovačkih društava i javnih gradskih ustanova i gradskih upravnih tijela;
1. analiza stanja objekata mjesne samouprave na području Gradske četvrti i Prijedlog programa izgradnje, sanacije, uređenja i opremanja objekata mjesne samouprave (prethodna rasprava i utvrđivanje načina pripreme analize stanja i prijedloga programa, a završna rasprava i donošenje programa u studenom);
1. donošenje zaključka o načinu angažiranja članova Vijeća u praćenju stanja u pojedinim dijelovima Gradske četvrti (zaduženjima, praćenje problema u komunalnoj infrastrukturi, civilnoj zaštiti, posebno u objektima dječjih vrtića i osnovnih škola, te u ugrožavanju sigurnosti građana i imovine itd., radom u odborima – povjerenstvima Vijeća Gradske četvrti (kontinuirano));
1.  Izvješće o radu Vijeća u 2019. godini i Program rada za 2020. godinu;
1. suradnja Vijeća sa svim javnim ustanovama (Centar za socijalnu skrb i Centar za kulturu Trešnjevka), udruženjima građana, udrugama, sportskim, kulturnim, zdravstvenim, humanitarnim i drugim organizacijama s područja Gradske četvrti, Udrugom Sunce u projektu „Savjetovalište u zajednici“, Odredom izviđača Jarun te drugim aktivnostima i programima.
1. izvješće o realizaciji Plana komunalnih aktivnosti u prethodnoj kalendarskoj godini.
IV TEKUĆA PITANJA
1. Vijeće će, osim o navedenim, tijekom godine raspravljati i o drugim pitanjima koja, sukladno Statutu Grada, ocijeni značajnim. Ono će također raspravljati i donositi mišljenja o prijedlozima akata o kojima su gradonačelnik, gradska upravna tijela i trgovačka društva dužna prije njihova donošenja zatražiti mišljenje Vijeća (članak 86. i 89. Statuta Grada Zagreba - Službeni glasnik Grada Zagreba 23/16, 2/18 i 23/18).
2. Zbog uzajamne tijesne povezanosti dinamike rada Vijeća i rada gradonačelnika, te gradskih upravnih tijela i trgovačkih društva, u ovom programu naznačene rokove realizacije pojedinih zadataka Vijeća valja shvatiti samo kao vjerojatne.
Ad.3. Postavljanje stupića na nogostupu u ulici Srednjaci jugoistočno od kbr. 28 po zahtjevu člana Vijeća Mjesnog odbora Horvati – Srednjaci Josipa Deana Pendea
Članovi Vijeća su primili materijal uz poziv.
Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Danijel Samaržija, Ankica Kosovec – Krželj, Tonkica Špančić i Ivan Magić.
Bez rasprave Vijeće uz 10 glasova ZA, 5 PROTIV i 3 SUZDRŽANA donosi
Z A K LJ U Č A K
o postavljanju stupića u ulici Srednjaci 28
1. Vijeće Gradske četvrti je zaprimilo zaključak Vijeća Mjesnog odbora Horvati – Srednjaci kojim se traži, temeljem zahtjeva člana Vijeća Mjesnog odbora Deana Josipa Pendea, financiranje postavljanja stupića na nogostupu u ulici Srednjaci jugoistočno od kbr. 28.
1. Vijeće podržava prijedlog da se na predmetnoj lokaciji postave stupići te će osigurati sredstva za postavu istih u Planu komunalnih aktivnosti Gradske četvrti Trešnjevka – jug u 2020..
1. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet te Gradskom uredu za mjesnu samoupravu.
Ad.4. Davanje mišljenja na materijale dostavljene temeljem članka 86. stavka 2. Statuta Grada Zagreba:
Nacrt prijedloga Odluke o donošenju Urbanističkog plana uređenja Branovečina II.
Članovi Vijeća su primili materijal uz poziv.
Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 15 glasova ZA i 3 SUZDRŽANA donosi
Z A K LJ U Č A K
o davanju mišljenja na Nacrt prijedloga Odluke o donošenju Urbanističkog plana uređenja Branovečina II
1. Vijeće je razmatralo Nacrt prijedloga Odluke o donošenju Urbanističkog plana uređenja Branovečina II.
1. Vijeće, obzirom da se ova točka dnevnog reda ne odnosi na područje Gradske četvrti Trešnjevka – jug, prima na znanje predmetni Nacrt prijedloga Odluke.
1. Ovaj se zaključak dostavlja Gradskom uredu za strategijsko planiranje i razvoj Grada te Gradskom uredu za mjesnu samoupravu.
Ad. 5. Prijedlog osnivanja predškolske ustanove Dječji vrtić Vrbani
Članovi Vijeća su primili materijal uz poziv.
Predsjednik predaje riječ predsjedniku Vijeća Mjesnog odbora Vrbani Nikoli Fabriju da uvodno obrazloži predmetnu točku. Predsjednik otvara raspravu. U raspravi sudjeluju: Ankica Kosovec – Krželj, Goran Katavić i Danijel Samaržija.
Nakon rasprave Vijeće jednoglasno donosi
Z A K LJ U Č A K
o osnivanju predškolske ustanove Dječji vrtić Vrbani
1. Vijeće Gradske četvrti podržava prijedlog Vijeća Mjesnog odbora Vrbani kojim se traži osnivanje predškolske ustanove Dječji vrtić Vrbani, sa sjedištem u objektu Vrbani II otvaranje kojeg je planirano u 2020. godini.
1. Vijeće predlaže da se, sukladno prijedlogu Vijeća Mjesnog odbora, novoosnovanoj ustanovi Dječji vrtić Vrbani postupno pridruže i ostalih šest područnih objekata koji se nalaze na području Mjesnog odbora Vrbani, a pod upravom triju ustanova čija su sjedišta izvan područja Mjesnog odbora.
1. Zaključak dostaviti Gradskom uredu za obrazovanje, Sektoru za odgoj i obrazovanje, Odjelu za predškolski odgoj i obrazovanje, Gradskom uredu za mjesnu samoupravu i Vijeću Gradske četvrti Trešnjevka - jug.
Ad. 6. Pitanja, prijedlozi i obavijesti
Obavijesti i rješenja upravnih tijela koje je Vijeće zaprimilo kao odgovor na vlastiti upit ili upit građana dostavljeni su digitalno.
Predsjednik Ivan Magić obavještava prisutne da se građani tuže na nedostatak parkirališnih mjesta u Vrbanima II te na odvoz otpada. Također se obavještavaju prisutni da Sektor komunalnog i prometnog redarstva priprema akciju provođenja pojačanog nadzora prometa u neposrednoj blizini predškolskih i školskih ustanova u ožujku. Podružnice Zagrebačkog holdinga d.o.o. zbog povoljnih vremenskih uvjeta mogu započeti s radovima, pa traže da se što prije usvoje planovi. Pri donošenju plana treba paziti da se ne uvrštavaju potpuno nove akcije koje nisu bile u prioritetima jer za njih nema procjene vrijednosti troškova.
Član Vijeća Nenad Ljubić obavještava prisutne da su u Ulici Hrvatskog sokola postavljene košarice za otpatke.
Predsjednik Ivan Magić pojašnjava da je u tijeku uklanjanje starih košarica i postavljanje novih.
Članica Vijeća Ankica Kosovec – Krželj poziva sve prisutne da se pridruže potpisivanju peticije koju je pokrenula udruga Zeleni Vrbani vezano za očuvanje livade Cenkovečka - Lopatinečka u Vrbanima II jer se prijedlozima izmjene GUP-a tražilo ukidanje zelene zone na istoj.
	Budući da nitko ne traži riječ, predsjednik zaključuje sjednicu.
Dovršeno u 17:40 sati
KLASA: 026-02/20-001/73
URBROJ: 251-06-11-15-20-3
Zagreb, 20. veljače 2020.

Zapisnik vodila:
Marijana Hrestak, univ. spec.

